Wynlandgoed-moordsaak: Rohde weer terug in hof | Maroela Media
Jason Rohde, voormalige Suid-Afrikaanse hoof van die eiendomsgroep Lew Geffen Sotheby's International Realty, sal na verwagting Vrydag weer in die Wes-Kaapse hooggeregshof verskyn vir 'n voorverhoorkonferensie.
Rhode, wat vrygelaat is op borgtog van R100 000, word daarvan beskuldig dat hy in Julie verlede jaar sy vrou Susan in hul kamer by die luukse Spier-hotel buite Stellenbosch vermoor het.
Hy ontken alle aanklagte en beweer die ma van hul drie dogters het haar eie lewe geneem deur haarself aan die badkamerdeur op te hang.
Die staat voer aan hy het haar verwurg.
Die egpaar, van Johannesburg, het op die wynlandgoed gebly vir Sotheby's International se jaarlikse konferensie.
Rohde het na bewering 'n buite-egtelike verhouding gehad met 'n voormalige kollega wat glo ook by die konferensie was.
Die multi-miljoenêr is in Augustus 2016 by sy huis in hegtenis geneem. Hy het op 25 Augustus 2016 in die Stellenbosch-landdroshof verskyn en staan tereg op aanklag van moord.
Hy moes R100 000 borgtog betaal met 'n R1 miljoen waarborg, en is toegelaat om weer aan die einde van Augustus verlede jaar terug te keer huis toe.
Polisie op hoë gereedheid indien Grace Mugabe land sou verlaat
Realisties · 2 jare gelede
Ek kan nie verstaan hoekom hierdie artikel so opgeblaas word en as dit gelees word is dit presies dieselfde berig as die vorige een. Indien daar geen verwikkeling in die saak is nie, hoekom tyd mors om dit te plaas.
Stem saam. Gaan kyk maar die meeste berigte het niks nuuts opgelewer nie. Ons kou elke keer dieselfde chappie.
Ek verstaan die media wil ons lesers meedeel dat die hofsaak weer aangaan. Daar is dus nog geen nuus nie. Die nuus kom nog (hahaha). Dit sê net nie of dit vandag of volgende Vrydag is nie. ….. sal na verwagting Vrydag weer in die …….. Net vir interessantheid om die nuus dop te hou.
Dankie MM vir dit wat U telkemale doen om ons "nuuskierige lesers" op hoogte te hou van dit wat U dink ook moontlik vir die res van belang is.